

05.04.2018 г.

**Сиела Норма АД**

*бул. Владимир Вазов 9, София 1510*

*Тел.: + 359 2 903 00 00*

[**http://www.ciela.net**](http://www.ciela.net)

БЕЗПЛАТЕН ДОСТЪП ДО

ОФИЦИАЛЕН РАЗДЕЛ НА ДЪРЖАВЕН ВЕСТНИК

[**http://www.ciela.net/svobodna-zona-darjaven-vestnik**](http://www.ciela.net/svobodna-zona-darjaven-vestnik)

|  |
| --- |
| \*\*\*  *Весели Великденски празници от екипа на "****Сиела****"!*  \*\*\* |

НОРМИ

* ***АКЦЕНТИ - Държавен вестник, бр. 30 от 2018 година***

Изменен и допълнен е Кодексът на труда. Създава се възможност за всички осиновители на дете до 5-годишна възраст да ползват отпуск за период от 365 дни от деня на предаването на детето за осиновяване, но не по-късно от навършване на 5-годишната му възраст. Уреждат се хипотезите, при които отпускът може да се ползва от другия съпруг или от родителите на самотна осиновителка, след изтичане на 6 месеца от деня на предаване на детето за осиновяване. Предвид необходимостта да бъде променена подзаконовата нормативна уредба, която урежда условията, редът и необходимите документи за ползване на отпуските при осиновяване и за изплащане на обезщетения по време на ползването им, промените влизат в сила от 1 юли 2018 г.

Изменен и допълнен е Законът за развитието на академичния състав в Република България. Разписват се минимални национални изисквания към кандидатите за придобиване на научна степен или заемане на академична длъжност, като те са съобразени със спецификата на различните научни области и професионални направления. Висшите училища и научните организации ще могат да определят в правилниците си и допълнителни изисквания към кандидатите за заемане на академичните длъжности. Създава се публичен регистър като електронна база данни за лицата, придобили научна степен във виеше училище или научна организация в Република България, за защитените дисертационни трудове и за хабилитираните лица в Република България.

Допълнен е Законът за обществените поръчки. От приложното поле на закона се изключват договорите за дейности, свързани с поддръжката на инженерни съоръжения от възпрепятстващ тип.

Обнародвано е Постановление № 44 от 29 март 2018 г. Правителството одобри допълнителни разходи по бюджета на държавното обществено осигуряване в размер на 11 063 лв. Средствата са предвидени в централния бюджет за разплащане на извършени през четвъртото тримесечие на 2017 г. разходи от правоимащи лица по Закона за военноинвалидите и военнопострадалите за предоставени дейности и услуги в базите на "Профилактика, рехабилитация и отдих" ЕАД.

Обнародвано е Постановление № 46 от 29 март 2018 г. Създава се възможност Съветът за координация в борбата с правонарушенията, засягащи финансовите интереси на Европейския съюз, да взима решения неприсъствено.

Изменен и допълнен е Правилникът за устройството и дейността на Националния съвет по въпросите на социалното включване към Министерския съвет. Промените целят улесняване на работата на Съвета като се регламентира хипотеза при невъзможност на титулярните му членове да участват в заседанията лично, да упълномощават свои представители.

Обнародван е Меморандум за разбирателство между Република България и Обединеното кралство Великобритания и Северна Ирландия относно взаимна логистична поддръжка. Урежда се предоставяне на логистична поддръжка, доставки и услуги на въоръжените сили, включително и на цивилния компонент на страните.

Обнародвано е Споразумение за сътрудничество в областта на културата между Република България и Унгария за периода 2018 - 2020 г. Двете държави ще подкрепят развитието на прякото сътрудничество във всички области на изкуството и ще подпомагат участието на творци, експерти, ансамбли, солисти и наблюдатели в по-важните културни прояви, международни фестивали и конкурси, провеждащи се на тяхна територия. Страните ще поощряват също прякото сътрудничество между сродни културни и художествени институции, сдружения, организации и творчески съюзи и експерти в областта на изкуството въз основа на сключени преки споразумения между тях.

АКТУАЛНО

**ПРЕДСТОЯЩО ОБНАРОДВАНЕ В ДЪРЖАВЕН ВЕСТНИК:**

|  |  |  |
| --- | --- | --- |
| Народно събрание | - Закон за изменение и допълнение на Закона за ограничаване на плащанията в брой  - Закон за изменение и допълнение на Закона за устройството и застрояването на Столичната община | Предстоящо обнародване |
| Министерски съвет | Постановление № 47 от 29 март 2018 г. за изменение и допълнение на нормативни актове на Министерския съвет | Предстоящо обнародване |
| Министерство на регионалното развитие и благоустройството | Наредба за изменение и допълнение на Наредба № РД-02-20-9 от 2012 за функциониране на Единната система за гражданска регистрация | Предстоящо обнародване |
| Министерство на земеделието, храните и горите | - Наредба за изменение и допълнение на Наредба № 8 от 2015 г. за фитосанитарния контрол | Предстоящо обнародване |
| Комисия за финансов надзор | Наредба за изменение и допълнение на Наредба № 52 от 2016 г. за реда и начина за отчисляване на инвестиционната такса, събирана от пенсионноосигурителните дружества при управлението на фондовете за допълнително задължително пенсионно осигуряване | Предстоящо обнародване |

ИНТЕРЕСНО

**6 април**

**Успение на св. Методий Славянобългарски. Св. Евтихий,патр. Константинополски. Св. мчци Тимотей и Диоген. Празнуват: *Страхил***

**7 април**

**Световен ден на здравето**

**Ден на здравния работник. Празник на Медицински Университет - София**

**8 април**

**Възкресение Христово - Пасха. Великден. Празнуват: *Величка, Величко***

**Международен ден на ромите**

**Международен ден против генетичното модицифиране на организми**

**10 април**

**Международен ден на съпротивителното движение**

**11 април**

**Св. Антип. Професионален празник на *зъболекарите***

ЗАБАВНО

\*\*\*

Разпит в полицията.

- Познат ли ви е този пистолет?

- Да, познат ми е.

- Охо, ще си признаеш ти! И откъде ти е познат?

- Ами вече осми ден ми го показвате.

\*\*\*

РЕДАКЦИЯ

Главен редактор: Валентина Савчева

Отговорен редактор: Сузана Георгиева

Безотговорен редактор: Веселин Петров

Електронна поща: [ciela@ciela.com](file:///\\cielahq148\Helen\tolina\nina_DV_proekti\actual@ciela.net)

Брой абонати към 24 ноември 2017 г. - 3371